20 I. H, STÜFFKEN 



alterutra parte discedant. Hos reperies praesertim inter experientiae patronos 

 acerrimos. Sed quamquam ceterum nimii fortasse sunt in experientia lau- 

 danda, hac tarnen in re debitam ei denegant fidem. Ita vero eam observare 

 oportet, ut nihil, quod ei adversetur, pro vero amplectamur ; nee minus ea, 

 quae experientia respuit, spernamus, quam quae sibi ipsa contraria esse 

 perspicimus. Hoc tantum caveamus, ne ea, quae experientiae ope revera 

 cognita sunt, confundamus cum iis, quae ab ea ducta esse creduntur, sed 

 aliunde profecta sunt, partimque nihil habent, quod experientia docere 

 possit. Nee quod intelligere non possumus propterea tale esse opinemur, 

 ut aut non sit aut fieri nequeat. Itaque de Deo rebusque divinis teneamus, 

 quae, quamvis superent quidquid naturam et nosmet ipsos perscrutantes 

 didicimus, his tarnen non adversantur, et scientiae experientia partae non 

 impedimento sunt, sed complemento. 



Ad alteram accedo officii partem commemoraturus ea, quae hoc auno 

 Academiae laeta tristiaque acciderunt. 



Facere non possum, quin primum gratuler Regi augustissimo , cui con- 

 tigit filii dilectissimi , Principis Arausiae, videre diem natalem duodevice- 

 simum, gratoque recolere animo, regni haeredem ad eam pervenisse aetatem, 

 quae aditum ei faciat ad rempublicam capessendam. Laetus dies fuit ille 

 toti patriae, optima quaevis de iuvene generosissimo speranti, inque prima 

 patriae urbe multisque aliis locis magno apparatu celebratus. Qua quidem 

 in re si aliis fuimus inferiores, nuUis secundi esse volumus in studio erga 

 Principem, Patremque eins augustissimum et gentem omnino Arausiacam. 

 Magno duximus honori, Regi, filium carissimum bona disciplina educari 

 optimisque artibus instrui volenti , nihil melius esse visum , quam eum , 

 curae traditum viri et generis et animi praesertim nobilitate conspicui, huc 

 mittere, qui et ab aliis viris doctis et a nonnuUis Academiae nostrae Pro- 

 fessoribus doctrina institueretur. Multorum ex illustrissima sua gente 

 exemplum secutus, ante hos duos annos Princeps Regius albo civium 

 academicorum est inscriptus: sibi autem suos devinxit Praeeeptores ingenii 



